Tervehdys Herran Jeesuksen Kristuksen nimessä.
Miten kaunis päivä -
puhua rakastavasta Vapahtajasta -
ja Hänen voimastaan elämässämme.
Meille on suuri siunaus saada olla teidän seurassanne.
Olen pastori Stephen George, -
ja tässä on vaimoni, elämäni rakkaus.
Olemme olleet naimisissa 35 vuotta.
Hänen nimensä on Margaret. Hänkin palvelee Jumalaa.
Meitä siunaa olla seurassanne.
Olen matkustellut vaimoni kanssa ympäri Suomea nyt kolme viikkoa.
Olemme nähneet Jumalan tekevän suuria ihmeitä, koskettavan monia -
ja muuttavan monien sydämen.
Monet olivat kahleissa.
Monet olivat saatanallisten voimien vaivaamia.
Monet olivat piinattuja ja kärsivät mielenterveysongelmista.
Jumala vapautti heidät.
Monet ovat löytäneet uuden tarkoituksen Jumalassa.
Tahdomme tänään, kun tulemme luoksenne Jeesuksen nimessä, -
on jakaa kanssanne samaa rakkautta ja voimaa.
Rukoillaan. Taivaallinen Isä, pyydämme, että Sinä puhuisit meille -
ja että väkevä läsnäolosi muuttaa elämämme Jeesuksen nimessä.
Näytä meille tiesi, sillä Sinä olet tie.
Käytä meitä kirkkaudeksesi.
Näinä muutamana kallisarvoisena hetkenäkin -
Pyhä Henki muuttakoon elämäämme -
ja muuttakoon meitä Jumalan omaksi kuvaksi.
Annamme Sinulle tarkasti kaiken kunnian, ylistyksen ja kiitoksen.
Jeesuksen nimessä aamen.
Malakian kirjassa, -
tai kuten joissain kielissä sanotaan: Malakin kirjassa, -
neljännen luvun aivan viimeisissä jakeissa -
Jumala sanoo: -
"Muistakaa minun palvelijani Mooseksen laki", jakeesta 4 eteenpäin.
"Muistakaa minun palvelijani Mooseksen laki, -
jonka minä Hoorebilla hänelle säädin -
koko Israelia varten käskyiksi ja oikeuksiksi.
Katso, minä lähetän teille profeetta Elian, -
ennenkuin tulee Herran päivä, se suuri ja peljättävä.
Ja hän on kääntävä jälleen isien sydämet lasten puoleen -
ja lasten sydämet heidän isiensä puoleen, -
etten minä tulisi ja löisi maata, vihkisi sitä tuhon omaksi."
Nämä ovat viimeiset rivit Vanhassa testamentissa.
Tähän Vanha testamentti päättää.
Sen jälkeen Betlehemin kaupungissa -
enkelit lauloivat: "Enkellaulu kajahtaa kunniaksi kuninkaan!"
Etenkin nyt, kun lähestymme joulua -
tai Kristuksen syntymäjuhlaa, kuten on tapana sanoa, -
ihmiset ovat juhlatuulella, -
ja he juhlivat Häntä, jota he eivät tunne.
Mutta haluan kertoa teille, -
että tänään Jumala lähestyy meitä, -
ja Jumala lähestyy meitä suurella rakkaudella.
Jumala palauttaa ennalleen Isän rakkautta elämässämme.
Olemme vieraantuneet ja joutuneet erillemme Jumalan rakkaudesta.
Jos ihminen varttuu ilman rakkautta, -
hänen elämänsä ei ole tasapainossa.
Hänen elämänsä on täynnä ongelmia.
Hän käy elämässään läpi monia vaikeuksia, -
vaikeuksia ihmissuhteissa ja olosuhteissa, -
sillä he eivät ole ikinä kokeneet Isän rakkautta.
Tänään tahdon puhua Isän rakkaudesta.
Haluan aloittaa omasta elämästäni.
Minulla oli suurenmoinen isä. Hän oli pastori Maxwell George.
Äitini nimi oli Sushila. He rakastivat Jumalaa koko sydämestään.
Itse siis säästyin kaikelta sellaiselta.
Mutta minulla oli sellaisia ystäviä, joilta puuttui isän rakkaus.
Monissa tapauksissa me näemme maailmassa monia, jotka varttuvat -
kenties yksinhuoltajaäidin tai -isän hoivissa.
Heiltä puuttuu se rakkaus ja hoiva, jota toinen vanhempi antaisi.
Olen nähnyt, että ihmisten elämä on piinattua, -
sillä he eivät ole tasapainossa.
He eivät tiedä, miten toimia monessa tilanteessa, -
sillä he eivät ole ikinä kokeneet isän rakkautta.
Malakian 4. luvussa Jumala sanoo: "Muistakaa Mooseksen laki".
Hän aloittaa laista.
Sitten Hän sanoo: "minä lähetän teille profeetta Elian, -
ennenkuin tulee Herran päivä, se suuri ja peljättävä."
Ja Hän kääntää... Minä pidän tästä. Hän kääntää -
isien sydämet lasten puoleen -
ja lasten sydämet jälleen isien puoleen.
Tässä rikkinäisessä yhteiskunnassa -
vastaus suurimpaan herätykseen on uskoakseni Isän sydämen löytäminen.
Kun Jumalan voima on muuttanut jonkun elämän, -
hän ei enää palaa ennalleen, -
sillä Jumalan rakkaus voi muuttaa kaiken.
Niin on Jumala maailmaa rakastanut, että Hän antoi ainoan Poikansa, -
ettei yksikään, joka Häneen uskoo, hukkuisi, -
vaan hänellä olisi iankaikkinen elämä, sanoo Raamattu.
Mikä Isän rakkaudessa on niin ratkaisevaa?
Se on elämän mullistava kokemus.
Niin, ja näemme Raamatussa myös kertomuksen tuhlaajapojasta.
Näemme, millainen oli isän rakkaus ja sydän poikaa kohtaan, -
vaikka tämä lähti pois.
Isä meni joka päivä ulos katsomaan, näkyisikö poikaa.
Hän sanoi sydämessään, että eräänä päivänä poika vielä palaa.
Siinä saattoi vierähtää kuukausia, ehkä jopa vuosia, -
mutta isä ei luovuttanut.
Hän sanoi: "Tiedän sydämessäni, että jonain päivänä poika vielä palaa."
Näemme isän sydämessä valtavan rakkauden poikaa kohtaan.
Samaan tapaan Taivaallinen Isä rakastaa meitä.
Hän odottaa meistä jokaista, etenkin meitä Hänen lapsiaan, -
palaavaksi takaisin luokseen.
Kertomuksen lopussa näemme, -
että poika palasi kotiin.
Mutta tahdon sanoa tässä myös, -
että vaikka lapsemme lähtisi pois luotamme, pois kotoa, -
jatkakaa rukouksia hänen puolestaan ja uskokaa, että hän palaa.
Jättäkää ovi auki häntä varten. Antakaa hänelle anteeksi.
Kun hän palaa, älkää kovettako sydäntänne.
Toivottakaa hänet tervetulleeksi taas sydämeenne ja taloonne -
ja kertokaa, että rakastatte häntä. Se on suurinta isän rakkautta.
Eikö olekin ihmeellistä, -
että kun palaamme Jumalan luo, Hän asettaa sydämemme ennalleen?
Aivan sama, miten kauas meni tai minne harhaili.
Silti yksi asia kulkee mukana.
Pyhä Henki puhuu ihmiselle -
ja sanoo, että isän talossa jopa palkollisia kohdellaan paremmin -
kuin häntä nyt.
Se, kun tajuaa ja tunnistaa, -
että Jumala välittää meistä ja perheestämme, -
vetää meitä takaisin Jumalan läsnäoloon.
Tahtoisin sanoa muutaman asian isyyden ennalleen asettamisesta.
Raamattu sanoo, että opettajia on monta mutta isiä ei niin monta.
Elämässämme voi olla monta opettajaa.
Otetaan esimerkiksi Paavali ja Timoteus.
Timoteuksella oli elämässään opettajia sekä rakastavat äiti ja isoäiti.
Mutta mikä hänen elämästään puuttui?
Mitä hän kaipasi niin paljon, -
että hän päätyi luultavasti samaan vankiselliin kuin Paavali?
Häneltä puuttui isä.
Olemme nähneet monesti yhteiskunnassa, -
olipa maa mikä tahansa, että nuoret loitontuvat Jumalasta.
He loitontuvat perheestä, -
kun ei ole isää, joka suojaa kotia.
Jumala antaa meille jälleen Isän rakkauden, -
jos vain otamme vastaan Hänen rakkautensa -
niin kuin tuhlaajapoika, josta vaimoni äsken kertoi.
Kun sanomme: "Jumala, muuta elämäni, tässä olen", -
silloin alkaa matka takaisin kotiin ja Jumala alkaa eheyttää meitä.
Paavali valitsi olla isä Timoteukselle. Hän piti tarkan huolen siitä, -
että hän kutsui kirjeissään Timoteusta pojakseen.
Paavali sanoo Timoteuksen tulleen hänelle vankeudessa -
ja siten syntyneen hänelle vankeudessa.
Siellä Timoteuksesta tuli Paavalin poika.
Paavali alkoi opettaa ja kouluttaa häntä.
Paavali alkoi varustaa häntä ja muuttaa hänen elämäänsä.
Timoteus ei muuttunut päivässä, viikossa tai kuukaudessa.
Siihen meni luultavasti kauemmin.
Mutta hän tapasi jonkun, joka oli samassa tilanteessa -
mutta jonka sydän oli täysin erilainen.
Timoteus näki, että mies oli erilainen kuin tyypilliset rikolliset -
ja miehen silmissä oli valo.
Hänen kasvoillaan loisti Jumalan kirkkaus, -
sillä hän oli Herran pelastama.
Timoteus alkoi kaivata ja ammentaa Paavalilta tuota voimaa ja rakkautta.
Ja isän sydän ojentautui häntä kohti.
Jumala ojentautuu meitä kohti.
Jumala tekee meistä lapsia, ei orjia. Eikö olekin hienoa?
Kun tulemme Jumalan luo, Hän tekee meistä lapsia. Emme ole orjia.
Saatana orjuuttaa mutta Jumala ottaa lapseksi.
Jeesus sanoo Sanassaan: "En kutsu teitä palvelijoiksi.
Olette Jumalan lapsia, ystäviäni.
Olette lähellä minua, sillä palvelija ei asu talossa ikuisesti."
Jumala ojentautuu meitä kohti ja sanoo: "En jätä sinua ennallesi.
Muutan elämäsi.
Vien sinut joka päivä aina uudelle tasolle, -
jos vastaat Isän rakkauteen."
Mitä Jumala tekee perheissämme?
Sen lisäksi, että Hän eheyttää isiä, -
Hän eheyttää isien ja lasten suhteen.
Kiitän Jumalaa äideistä. Kiitän Jumalaa omasta äidistäni.
Myös vaimollani oli suurenmoinen äiti. Tämä johti heidät kaikki Herralle.
Mutta yhteiskunnassamme näemme, -
että isät eivät osoita rakkautta lapsilleen.
He tienaavat rahaa, työskentelevät ahkerasti -
ja tuovat leivän pöytään, mutta siinä kaikki.
Mutta uskon, että isällä on hyvin tärkeä ja keskeinen osa lastensa elämässä.
Monissa yhteiskunnissa näemme, että naiset johtavat perhettä.
He vievät lapsia kirkkoon ja pyhäkouluun.
Isää ei näy missään.
Uskon, että puhun nyt jollekulle, joka kuuntelee tätä.
Et ole ollut läsnä lapsillesi.
Jumala sanoo: "Haluan asettaa sydämesi ennalleen."
Ellei sinua aseteta ennalleen, ei lapsiasikaan aseteta ennalleen.
Meistä joidenkin täytyy laskeutua alas korokkeeltamme.
Joidenkin täytyy tunnustaa, -
että olemme tehneet syntiä Herraa vastaan -
laiminlyömällä perhettämme.
Rakkauden ennalleen asettaminen eheyttää perheen -
ja tuo yhteiskuntaamme herätyksen.
Pystyykö Jumala siihen taas? Pystyy. Mikä on Hänen suunnitelmansa?
Mihin Hän tähtää asettamalla isän rakkauden ennalleen?
Hänen suunnitelmansa on Jumalan lasten ilmestyminen.
Jumalan lapset tullaan nostamaan esiin. He ilmestyvät.
He saavat täyden auktoriteettinsa ja voimansa.
Jumala käyttää heitä väkevästi mullistaessaan maailman Jeesukselle.
Tuo on totta. Totta on myös se, että Jumala ottaa meidät lapsikseen.
Isällä on lapsia, ei orjia. Se on totta.
Lapsi käsittää jonain päivänä, että isä rakastaa häntä hyvin paljon.
Monesti näemme sukupolvessamme, että isät ovat hyvin kiireisiä, -
mutta lapsi tarvitsee kenties vain halausta tai rakkaudentunnustusta.
Tiedän, että isät välittävät lapsistaan niin paljon, -
että he haluavat antaa lapsilleen kaiken, mitä nämä tarvitsevat.
He tuovat sen heille.
Mutta näemme, että lapset tarvitsevat muutakin.
Isät paiskivat töitä ja rakastavat lapsiaan -
mutta eivät monesti osaa ilmaista rakkauttaan heille.
Isän olisi hyvä vain mennä ja sanoa lapsilleen -
tai pojalleen tai tyttärelleen: "Rakastan sinua. Mitä sinulle kuuluu?
Ollaan hetken yhdessä. Juodaan teetä ja jutellaan.
Haluan vain tietää, mitä Jumala tekee elämässäsi.
Tarvitsetko jotain? Mitä elämääsi kuuluu? Onko sinulla vaikeaa?"
Niin isien tarvitsee tehdä.
Tarvitsee istua alas ja viettää aikaa lasten kanssa -
ja kertoa, että olemme täällä heitä varten -
ja että isä rakastaa heitä aina.
Aamen. Raamattu kertoo -
Paavalista ja Timoteuksesta.
Timoteuksesta tuli suuri Jumalan mies, evankelista ja saarnaaja -
sen ansiosta, että Paavali oli läsnä häntä varten.
Jumala ei kutsu meitä ainoastaan evankelioimaan päämäärättömästi.
Hän kutsuu meitä opetuslapseuttamaan ihmisiä -
ja ottamaan heidät siipiemme alle.
Ottamaan heidät suojaamme, -
huolehtimaan jostakusta, rukoilemaan heidän puolestaan.
Yksi ihminen ja perhe kerrallaan Suomeen tulee herätys.
Tahdon kertoa myös Eliasta ja Elisasta.
2. Kuningasten kirjassa on kaunis katkelma, jossa Elisa huutaa: -
"Isäni! Isäni! Israelin sotavaunut."
Kertomus meni niin, -
että Elisa oli hyvin rikkaan miehen poika.
Kun hän oli kyntämässä peltoa kahdellatoista härällä, -
Elia tuli ja heitti viittansa hänen päälleen.
Se tarkoitti, että pitää seurata profeettaa, -
olla hänen seurassaan ja olla profeetan palvelija.
Minulla ei ole aavistustakaan, millainen heidän matkansa oli, -
mutta en näe heidän keskustelevan usein, -
mutta Elisa valeli aina Elian kädet vedellä ja palveli häntä aina.
Hän näki joidenkin suurimmista ihmeistä tapahtuvan -
Jumalan suuren profeetan kautta.
Mutta sitten koitti profeetan lähdön aika.
Elisa oli murtunut. Hänen sydämensä murtui.
Profeetanoppilaat kysyivät: "Etkö tiedä, että mestarisi otetaan tänään pois?"
Elisa sanoi: "Tiedän." Ikään kuin: "Olkaa vaiti ja antakaa minun olla.
Tiedän, että Elia lähtee, ja sydämeni on murtunut.
Se on säpäleinä. En tiedä, mitä tehdä."
Ja he tulivat paikkaan, jossa Elia temmattiin ylös.
"Mitä voin tehdä hyväksesi?" Elia kysyi.
"Haluan kaksinkertaisen osan voiteluasi.
Tarvitsen sitä samaa, mitä sinulla on."
Elia sanoi: "Jos näet, kun minut viedään pois, saat sen."
Ja kun hän katsoi ylös, taivaasta ilmestyivät tuliset vaunut -
ja Elia vietiin pois.
Elisa huusi suuressa tuskassa: "Isäni! Isäni!"
Näissä viimeisissä sanoissa paljastuu isä―poika-suhde, -
kun Elisa huutaa Jumalan puoleen.
Hän sanoi: "Tämä oli isäni.
Elisa oli isäni, kun jätin oman isäni ja lähdin seuraamaan Elisaa.
Rakastin häntä kovasti.
Isäni! Isäni! Israelin sotavaunut."
Ja sitten hän näkee viitan laskeutuvan. Eikö olekin hienoa?
Ja Raamattu kertoo selonteossaan, -
että Elia teki seitsemän suurta ihmettä, mutta Elia teki niitä 14.
Elisa teki enemmän ihmeitä kuin Elia. Miksi?
Koska häntä oli suojaamassa, opettamassa ja rakastamassa mies, -
joka ei aina vain nuhdellut, hiljentänyt ja vaientanut, -
vaan joka kulki rinnalla, koulutti ja opetti.
Tapahtui rakkauden ennalleen asettaminen, -
jota Elisa kipeästi tarvitsi.
Uskon, että tällä hetkellä Jumala nostaa meitä voimassaan.
Ja Jumala sanoo, -
että meidän täytyy nostaa roolimalleja Jumalan valtakuntaa varten.
Monet isät sanovat: "Tehkää kuten sanon. Älkää tehkö kuten minä teen."
Se ei ole roolimallina olemista.
Jos emme pysty olemaan esimerkkinä tai roolimallina nuorille, -
he eivät ikinä käänny Jumalan puoleen.
Pikkupoika astui hiekalla isänsä jalanjälkiin ja seurasi isäänsä.
Hän harppoi pitkin askelein isänsä jalanjälkiä pitkin.
Isä oli menossa baariin, katsoi taaksepäin ja kysyi: "Mitä teet?
Miksi seuraat minut? Olen menossa baariin. Sinun ei kuuluisi tulla."
Pikkupoika vastasi: "Isä, seuraan vain jalanjälkiäsi."
Jumala ennalleen asettakoon isyyden yhteisössämme.
Jumala ennalleen asettakoon perheemme.
Voi julistaa suurta herätystä, suuria sanomia ja saarnoja, -
mutta ellei pysty tavoittamaan sieluja omassa perheessä, -
on epäonnistunut tarkoituksessaan.
Uskon, että siinä Jumala auttoi meitä.
Jumala auttoi meitä tavoittamaan tyttäremme ja poikamme.
Molemmat poikamme ja tyttäremme sekä heidän puolisonsa -
palvelevat Herraa. Mikä ilo!
Kun kotinne on eheytynyt, maailma eheytyy.
Uskon, että Jumala puhuu teistä jokaiselle tällä hetkellä.
Hän sanoo: "Poikani, tyttäreni, nyt on aika, -
että Pyhä Henki herättää sinun perheesi ja kotisi."
Mitä rouva sanoo? - Se on totta. Totisinta totta.
Meillä on kaksi poikaa ja yksi tytär.
Huolehdimme kaikesta, mitä tarvitsivat.
Samaan aikaan olimme aina läsnä heitä varten -
kuuntelemassa heitä ja katsomassa perään.
Tahdon sanoa, että kun rukoilet lastesi kanssa -
ja ammennat heidän elämäänsä, -
he muistavat sen aina.
He tietävät, että äiti ja isä olivat läsnä heitä varten.
Rukouksemme ovat hyvin voimakkaita.
Muista, että rukouksesi ja kyyneleesi ovat voimakkaita.
Ne pystyvät siirtämään vuoria.
Riittää, että luotamme Jumalaan ja tuomme koko perheen Herralle.
Herra on uskollinen. Isän rakkaus pitää heidät yhdessä.
Hän ei ikinä jätä eikä hylkää meitä.
Muistetaan rukoilla yhdessä perheenä.
On totta, mitä sanotaan. Perhe, joka rukoilee yhdessä, pysyy yhdessä.
Rukoillaan. Taivaallinen Isä, kosketa jokaista perhettä, -
etenkin isiä, että tänään tehdään päätös.
Aseta meidät ennalleen Jeesuksen nimessä.
Nosta poikamme ja tyttäremme Jumalan pojiksi ja tyttäriksi, -
suuriksi ja väkeviksi Jumalan ihmisiksi, jotka ilmestyvät Hengen voimassa.
Kiitämme Sinua Jeesuksen nimessä, aamen.
Suomennos: Marianne Tenetz